1. autobusu maršruts (Rīga)
Šis raksts ir par autobusu maršrutu Rīgā. Par transporta maršrutiem ar līdzīgu numuru skatīt šo lapu. 1. autobusu maršruts bija Rīgas sabiedriskā transporta autobusu maršruts, kurā pasažieru pārvadājumi tika nodrošināti no Abrenes ielas Rīgas centrā līdz sociālās aprūpes centram "Ezerkrasti" (galapunkta nosaukums „Berģuciems"), Vidzemes priekšpilsētas Berģu apkaimē. Maršruta kopējais garums sasniedza 33 km. Virziena Abrenes iela — Berģuciems kopējais garums bija 16 km, bet virziena Berģuciems — Abrenes iela kopējais garums bija 17 km. Darbdienās pa 1. autobusu maršrutu kursēja 7 autobusi, kuri pavisam veica 90 reisus, bet brīvdienās — 3 autobusi, kuri pavisam veica 53 reisus (06.2014). Pasažieru pārvadājumus 1. autobusu maršrutā veica RP SIA "Rīgas satiksme" 7. autobusu parks.